১৯৮৫–৮৬ বুন্দেসলিগা
১৯৮৫–৮৬ বুন্দেসলিগা পশ্চিম জার্মানির পেশাদার ফুটবল লীগের শীর্ষ স্তর বুন্দেসলিগার ২৩তম মৌসুম ছিল। এই মৌসুমটি ১৯৮৫ সালের ৯ই আগস্ট তারিখে শুরু হয়ে ১৯৮৬ সালের ২৬শে এপ্রিল তারিখে সম্পন্ন হয়েছিল। ভেয়ার্ডার ব্রেমেনের জার্মান আক্রমণভাগের খেলোয়াড় রুডি ফোলার এই মৌসুমের প্রথম গোল করেছিলেন। বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ১৯৮৪–৮৫ মৌসুমে ৫০ পয়েন্ট অর্জন করে এই প্রতিযোগিতার ইতিহাসে ৭ম বারের মতো শিরোপা জয়লাভ করেছিল। এই মৌসুমে ৪৯ পয়েন্ট অর্জন করে বায়ার্ন মিউনিখ ৮ম বারের মতো বুন্দেসলিগা এবং ৯ম বারের মতো জার্মান শিরোপা জয়লাভ করেছিল। বোখুমের জার্মান আক্রমণভাগের খেলোয়াড় স্টেফান কুনৎস ২২ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।